Kruhovky

Kruhovky alebo staršie vlastné pásomnice (lat. Cyclophyllidea) sú rad triedy pásomníc. Ich scolex má po obvode štyri okrúhle prísavky (bothrie) a u väčšiny druhov aj veniec háčikov (rostellum) úplne vpredu. V zjednodušených vývinových cykloch sa striedajú medzihostiteľ s definitívnym hostiteľom. Z vajíčka sa v tráviacej sústave medzihostiteľa liahne onkosféra – má 6 háčikov, no je bez obrvenia. Prevŕta sa stenou čreva a usadí sa v mäkkých tkanivách, kde sa mení na uhor – zapuzdrené vyčkávacie štádium (štádiá procerkoida a plerocerkoida sú teda potlačené). Uhor je vlastne vačok s pevným kutikulárnym obalom.

Najčastejšie typy sú:
 cysticerkoid – uhor s jednou hlavičkou, vliačenou dovnútra vačku. Má chvostík podobne ako cerkárie. Tvorí sa hlavne u pásomníc, ktorých medzihostiteľ je článkonožec. Ostatné typy nemajú chvostík;
 cysticerkus – najčastejší typ uhra s jednou vliačenou hlavičkou;
 coenurus – väčší uhor s viacerými vliačenými hlavičkami;
 echinokokus – obyčajne veľký uhor s materským vačkom, v ktorom sa nepohlavne (delením alebo
pučaním) tvorí množstvo dcérskych vačkov s viacerými hlavičkami.

Dospelé pásomnice žijú v čreve suchozemských mäsožravcov (príp. všežravcov), ktoré sa nakazia
konzumáciou medzihostiteľa so zapuzdrenými štádiami.

Významné druhy
 pásomnica dlhočlánková (Taenia solium)
 pásomnica dlhá (Taeniarrhynchus saginatus)
 pásomnica vrtohlavá (Multiceps multiceps)
 pásomnica psia (Dipylidium caninum)
 pásomnička pečeňová (Echinococcus granulosus)
 pásomnica detská (Hymenolepis nana)

 Iné projekty 

Externé odkazy



Kategória:Pásomnice